Ég set mér stundum áramótaheit og held þau út í svona fimm til tíu daga . Það er eins og það sé ekki alveg alvöru að gera áramótaheit . A.m.k ekki hjá mér . Ég hef líka oft lofað sjálfri mér því að nýtt líf byrji næsta mánudag , eða mánaðarmót . Mánudagar , mánaðar og áramót . Það er endalaust hægt að finna nýtt upphaf á öllu . Hver einasti klukkutími , alla daga ársins , ætti að vera rétti tíminn til að setja sér ný markmið . Ég hef , svo lengi sem ég man eftir mér , verið að rembast við að búa mér til einhverskonar rútínu með svefninn og ég hef enga tölu á því hversu oft ég hef , alveg ofurpeppuð , ákveðið að fara að sofa á sama tíma og vakna á sama tíma alla daga . Af einhverjum ástæðum hefur þetta verið óyfirstíganlegt verkefni og því er áramótaheit mitt í ár að gefa bara skít í þetta . Nú er ég búin að ákveða að ef svefnrútinan dettur í takt þá mun það gerast áreynslulaust og af sjálfu sér . Það er svo andlega þreytandi líka að tröllast í gegn um lífið á hnefanum . Reyndar er ég með eitt áramótaheit í ár en það gengur hvorki út á að hætta einhverju eða taka upp nýja lifnaðarhætti heldur langar mig bara að vera meira skapandi , tala hreint út og taka niður frontinn svona án þess að húðfletta sjálfa mig í leiðinni . Þessi ákvörðun hefði sossum alveg getað dottið inn á venjulegum þriðjudegi en það er samt eitthvað skemmtilega táknrænt við þessa tölu , 2020 . MMXX. 2020 vision . Tvö núll ! Ok , ég segi ekki að ég hafi verið sérlega bæld hingað til en ég held að við getum öll bætt okkur með einlægnina , og hvað þá að vera skapandi . Til að keyra þetta í gang er ég byrjuð að glamra nokkur grip á gítar ( bless löngu pjattrófuneglur ) og svo er það þetta blogg hérna sem stefnir í að verða meira old school . Svona eins og blogg voru fyrir 15 árum sirka . Dagbókarfílingur með allskonar pælingum . Web-log = blog . Mér finnst alveg komin tími á það aftur enda hrikalega mikið framboð af heilræða og gleðivefum eins og Pjattinu en hér var brautin rudd árið 2009 með umfjöllunum og gjafaleikjum 🤘 🏼 👑 . Ég hafði þá bloggað í mörg ár , bæði undir nafninu Maggabest og MHG og hausinn hennar ( geri ekkert nema það sé lekkert ) , sem og á Eyjunni gömlu áður en Facebook varð til . Það er komin timi á smá efnislegar breytingar hérna . Aftur í upprunann : Allskonar hugsanir , rant og vangaveltur fullorðinna kvenna , í bland við aðeins hefðbundnara efni , ( umfjallanir , gjafaleiki og þessháttar ) .